Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: a 89/2000. (VI. 20.) Korm. rendelethez
Paragraph Index: 1403

(21) A Vhr. 3. számú melléklete 2.9.2.5. pontja az alábbiak szerint módosul: „2.9.2.5. Import áruk származását igazoló okmányok elfogadásának megtagadása a kedvezmény alkalmazásához Az EUR.1 Szállítási Bizonyítványt „Technikai okok” miatt vissza lehet utasítani, ha — az EUR.1 Szállítási Bizonyítványt az előírttól eltérő formában gyártották ki (pl. nincs guilloch mintájú háttere, méretében vagy színében jelentősen eltér a mintától, nincs rajta sorszám, nem a hivatalosan előírt nyelvek egyikén nyomtatták ki; — a kötelező rovatok egyikét (pl. az EUR.14 rovatát) nem töltötték ki; — az EUR.1 Szállítási Bizonyítványt nem bélyegezték le és írták alá (azaz a 11. rovatot); — az EUR.1 Szállítási Bizonyítványt egy nem felhatalmazott hatóság hitelesítette; — a felhasznált bélyegző új, amelyről még nem küldtek értesítést; — az EUR.1 Szállítási Bizonyítványt másolatban vagy fotómásolatban mutatják be az eredeti helyett; — a 2. vagy 5. rovat bejegyzései olyan országra hivatkoznak, amely nem szerződő fele a Megállapodásnak (pl. Kuba). Az okmányt — megjelölve az okokat — „NEM ELFO- GADOTT OKMÁNY” megjegyzéssel kell a vámhatóságnak ellátni, és visszaadni az importőrnek, hogy így egy új, visszamenőleges hatállyal kiadott okmányt szerezhessen be. (A kifejezést a szabadkereskedelmi megállapodásokat aláíró országok nyelvén a PM rendelet tartalmazza.)”

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes